b'\n_START_ARTICLE_\nB\xc3\xb8fjorden sj\xc3\xb8bruksmuseum\n_START_PARAGRAPH_\nB\xc3\xb8fjorden sj\xc3\xb8bruksmuseum er et bygdemuseum i B\xc3\xb8fjorden i Surnadal kommune.  Siden starten i 1995 har museet hatt sommer\xc3\xa5pne s\xc3\xb8ndager fra juni til september hvert \xc3\xa5r.\n_START_SECTION_\nAktiviteter\n_START_PARAGRAPH_\nVed siden av interessante utstillinger og foto fra skipsbygging, skipsfart, fiske og annen lokal kultur kan museet by p\xc3\xa5 kaffe, sm\xc3\xa5salg og \xe2\x80\x93 hver gang \xe2\x80\x93 et \xc2\xabDagens Tema\xc2\xbb (k\xc3\xa5seri, demonstrasjon, framf\xc3\xb8ring) med utgangspunkt i lokal kultur og historie. _NEWLINE_Oppslutningen har vokst med \xc3\xa5rene, og i 2007 var gjennomsnittsbes\xc3\xb8ket p\xc3\xa5 76 personer \xe2\x80\x93 sv\xc3\xa6rt bra i ei bygd med 300 innbyggere. Museet har blitt et samlingssted om s\xc3\xb8ndagene \xe2\x80\x93 for bygdefolk og for tilreisende fra hele Nordm\xc3\xb8re.\n_START_SECTION_\nDrift\n_START_PARAGRAPH_\nB\xc3\xb8fjorden Historielag eier og driver museet. Alt skjer p\xc3\xa5 dungnadsbasis uten fast offentlig tilskudd. En er derfor avhengig av inntekter fra kaffe- og sm\xc3\xa5salg og en \xc3\xa5rlig utlodning, men det er gratis inngang p\xc3\xa5 museet.'